                  16.8.2019

                  LV

                  Eiropas Savienības Oficiālais Vēstnesis

                  L 214/3

         EIROPAS CENTRĀLĀS BANKAS LĒMUMS (ES) 2019/1348
         (2019. gada 18. jūlijs)
         par procedūru ārpus euro zonas dalībvalstu atzīšanai par datu sniedzējām dalībvalstīm saskaņā ar Regulu (ES) 2016/867 par kredītu un kredītriska mikrodatu vākšanu (ECB/2019/20)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. un 5. punktu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 5. pantu un 34.1. panta otro ievilkumu,
         ņemot vērā Eiropas Centrālās bankas Regulu (ES) 2016/867 (2016. gada 18. maijs) par kredītu un kredītriska mikrodatu vākšanu (ECB/2016/13) (1) un jo īpaši tās 1. panta 1. punktu,
         Ņemot vērā Eiropas Centrālās bankas Ģenerālpadomes atzinumu,
         tā kā:

                     (1)

                     Regula (ES) 2016/867 (ECB/2016/13) paredz vispārējo regulējumu kredītu un kredītriska mikrodatu vākšanai (turpmāk – “kredītu dati”). Šajā regulā minēts, ka dalībvalstis, kuru valūta nav euro (turpmāk – “ārpus euro zonas dalībvalstis”), var nolemt kļūt par datu sniedzējām dalībvalstīm, iekļaujot šīs regulas noteikumus savos nacionālajos tiesību aktos vai citādi nosakot attiecīgas datu sniegšanas prasības saskaņā ar saviem nacionālajiem tiesību aktiem. To vidū jo īpaši var būt dalībvalstis, kas piedalās Vienotajā uzraudzības mehānismā (VUM), īstenojot ciešu sadarbību saskaņā ar Padomes Regulas (ES) Nr. 1024/2013 (2) 7. pantu.

                     (2)

                     Eiropas Centrālo banku sistēmas un Eiropas Centrālās bankas Statūtu 5. pants kopā ar Līguma par Eiropas Savienību 4. panta 3. punktu paredz pienākumu nacionālajā līmenī izstrādāt un ieviest visus pasākumus, ko ārpus euro zonas dalībvalstis uzskata par nepieciešamiem, lai vāktu statistisko informāciju, kas vajadzīga, lai izpildītu Eiropas Centrālās bankas (ECB) statistikas pārskatu sniegšanas prasības un statistikas jomā laikus sagatavotos šo valstu kļūšanai par dalībvalstīm, kuru valūta ir euro (turpmāk – “euro zonas dalībvalstis”).

                     (3)

                     Kā atzīts Regulas (ES) 2016/867 (ECB/2016/13) 7. apsvērumā, Eurosistēmas dalībnieku kopējai kredītu mikrodatu analītiskai datubāzei (turpmāk – “AnaCredit”) vajadzētu būt brīvprātīgi pieejamai ārpus euro zonas dalībvalstīm, īpaši VUM iesaistītajām dalībvalstīm, lai paplašinātu tās ģeogrāfisko un datu tvērumu un uzlabotu saskaņotību visā Savienībā. Pamatojoties uz Ieteikumu ECB/2014/7 (3) un piemērojot sagatavošanās pasākumus kredītu mikrodatu vākšanai saskaņā ar Lēmumu ECB/2014/6 (4), vairākas ārpus euro zonas dalībvalstu nacionālās centrālās bankas (NCB) (turpmāk – “ārpus euro zonas NCB”) jau sadarbojas ar ECB un euro zonas dalībvalstu NCB (turpmāk – “euro zonas NCB”).

                     (4)

                     Ārpus euro zonas dalībvalstīm, kas nolemj kļūt par datu sniedzējām dalībvalstīm saskaņā ar Regulu (ES) 2016/867 (ECB/2016/13), būtu jāpaziņo ECB par savu nolūku to darīt. ECB būtu jāpārbauda, vai tās ir iekļāvušas minētās regulas noteikumus savos nacionālajos tiesību aktos, vai arī citādi noteikušas attiecīgas datu sniegšanas prasības saskaņā ar saviem nacionālajiem tiesību aktiem un neierobežojot attiecīgās dalībvalsts konstitucionālo kārtību.

                     (5)

                     Kā minēts Eiropas Centrālās bankas Pamatnostādnes (ES) 2017/2335 (ECB/2017/38) (5) 4. apsvērumā, ārpus euro zonas dalībvalstis šīs pamatnostādnes noteikumus arī var iekļaut nacionālajos tiesību aktos vai īstenot pasākumus citādi saskaņā ar saviem nacionālajiem tiesību aktiem, lai nodrošinātu, ka tās ievēro tādu pašu pienākumu datus ECB nosūtīt saskaņotā veidā, tostarp prasības darījumu partneru reģistrēšanai Iestāžu un filiāļu datu reģistrā (RIAD) saskaņā ar Eiropas Centrālās bankas Pamatnostādni (ES) 2018/876 (ECB/2018/16) (6). Tādējādi saskaņā ar Pamatnostādnes (ES) 2018/876 (ECB/2018/16) 9. apsvērumu ārpus euro zonas dalībvalstis var piedalīties datu sniegšanā un apstiprināšanā RIAD, kā arī uz savstarpējības pamata sniegt datus par savām iekšzemes struktūrām un piekļūt euro zonas datu kopumiem, pamatojoties uz Ieteikumu ECB/2018/36 (7).

                     (6)

                     Tāpēc vajadzīgs precizēt procedūras, kas ECB jāievēro: a) attiecībā uz ārpus euro zonas dalībvalstu pieteikumiem par ieinteresētību kļūt par datu sniedzējām dalībvalstīm saskaņā ar Regulu (ES) 2016/867 (ECB/2016/13); b) izvērtējot šos pieteikumus par ieinteresētību; un c) atzīstot ārpus euro zonas dalībvalsti par datu sniedzēju dalībvalsti. Tāpat vajadzīgs precizēt procedūras, saskaņā ar kurām attiecīgos gadījumos aptur un izbeidz ārpus euro zonas dalībvalsts atzīšanu par datu sniedzēju dalībvalsti.

                     (7)

                     Izmantojot atsevišķu juridiski saistošu vienošanos, jāparedz nosacījumi, saskaņā ar kuriem ārpus euro zonas NCB piekļūst ECB, euro zonas NCB un ārpus euro zonas datu sniedzēju dalībvalstu savāktajiem kredītu datiem un izmanto tos, kā arī nosacījumi, saskaņā ar kuriem ECB, euro zonas NCB un ārpus euro zonas datu sniedzēju dalībvalstu NCB piekļūst datiem, ko saskaņā ar saviem attiecīgajiem nacionālajiem tiesību aktiem savākušas ārpus euro zonas datu sniedzējas dalībvalstis, un izmanto tos. Paredzot šo nosacījumus, būtu jāņem vērā piemērojamie Padomes Regulas (EK) Nr. 2533/98 (8) noteikumi.

                     (8)

                     Tāpēc lēmuma, ar ko ārpus euro zonas dalībvalsti atzīst par datu sniedzēju dalībvalsti, pieņemšana būs atkarīga no tā, vai pastāv juridiski saistoša vienošanās, uz kuras pamata notiek ārpus euro zonas NCB, ECB un euro zonas NCB mijiedarbība kredītu datu apmaiņas jomā un citos saistītajos jautājumos, tostarp saistībā ar informācijas konfidencialitātes aizsardzību un kredītu datu izmantošanas vai nosūtīšanas ierobežojumiem, piemēram, tādu atgriezenisko saikņu kontekstā, kuras izveidotas saskaņā ar Regulas (ES) 2016/867 (ECB/2016/13) 11. pantu,

               IR PIEŅĒMUSI ŠO LĒMUMU.

            1. pants
            Piemērošanas joma un mērķi
            Ar šo lēmumu tiek izveidota procedūra, kas ECB jāievēro, lai ārpus euro zonas dalībvalstis atzītu par datu sniedzējām dalībvalstīm saskaņā ar Regulu (ES) 2016/867 (ECB/2016/13).

            2. pants
            Definīcijas
            Ja vien šajā lēmumā nav noteikts citādi, tajā izmantotajiem terminiem ir tāda pati nozīme kā terminiem, kuri definēti Regulā (ES) 2016/867 (ECB/2016/13).
            Šajā lēmumā “datu sniedzējs” ir juridiskā persona vai ārvalstu filiāle, kura ir attiecīgās ārpus euro zonas dalībvalsts rezidente un uz kuru attiecas datu sniegšanas prasības, kas ir tādas pašas kā Regulas (ES) 2016/867 (ECB/2016/13) datu sniegšanas prasības vai ir atbilstošas tām.

            3. pants
            Datu sniedzējas dalībvalsts atbilstības kritēriji

               1.   ECB var atzīt ārpus euro zonas dalībvalsti par datu sniedzēju dalībvalsti saskaņā ar Regulu (ES) 2016/867 (ECB/2016/13) tikai tad, ja tā ir pārliecinājusies, ka ārpus euro zonas dalībvalsts ir iekļāvusi Regulas (ES) 2016/867 (ECB/2016/13) un Pamatnostādnes (ES) 2017/2335 (ECB/2017/38) noteikumus savos nacionālajos tiesību aktos vai citādi noteikusi attiecīgas datu sniegšanas prasības saskaņā ar saviem nacionālajiem tiesību aktiem.

               2.   Panta 1. punkta vajadzībām ECB pārbauda, vai ārpus euro zonas dalībvalsts NCB, piemērojamos nacionālajos tiesību aktos paredzētajos gadījumos rīkojoties sadarbībā ar citām attiecīgajām nacionālajām iestādēm, ir pilnvarota vismaz:

                           a)

                           identificēt un pārskatīt faktiskos datu sniedzējus, kas definēti Regulas (ES) 2016/867 (ECB/2016/13) 3. panta 1. punktā;

                           b)

                           vākt kredītu datus, kas iegūti no Regulas (ES) 2016/867 (ECB/2016/13) 3. panta 1. punktā definētajiem faktiskajiem datu sniedzējiem, neierobežojot minētās regulas 8. panta 4. un 5. punkta noteikumus vai tiem līdzvērtīgus nacionālo tiesību aktu noteikumus;

                           c)

                           identificēt darījuma partnerus tā, kā noteikts Regulas (ES) 2016/867 (ECB/2016/13) 9. pantā;

                           d)

                           punkta a) apakšpunktā norādītajiem datu sniedzējiem noteikt tādas pašas statistikas datu sniegšanas prasības kā Regulas (ES) 2016/867 (ECB/2016/13) 4.–8. pantā un 13.–15. pantā paredzētās vai tām līdzvērtīgās prasības;

                           e)

                           pieļaut izņēmumus attiecībā uz maziem datu sniedzējiem, kā paredzēts Regulas (ES) 2016/867 (ECB/2016/13) 16. pantā;

                           f)

                           pārbaudīt un piespiedu kārtā vākt informāciju, ja datu sniedzējs neievēro obligātos datu nosūtīšanas, precizitātes, konceptuālās atbilstības un labojumu standartus, kā noteikts Regulas (ES) 2016/867 (ECB/2016/13) 17. pantā; un

                           g)

                           piemērot sankcijas datu sniedzējiem, kā paredzēts Regulas (ES) 2016/867 (ECB/2016/13) 18. pantā.

                     Lai novērstu neskaidrības, nacionālajos tiesību aktos nav vajadzīgs ietvert prasības attiecībā uz īstenošanas posmiem un pirmo datu sniegšanu, kas noteiktas Regulas (ES) 2016/867 (ECB/2016/13) 2. pantā.

               3.   Panta 1. punkta vajadzībām ECB arī pārbauda, vai, neierobežojot 2. punktu, nacionālajos tiesību aktos ir ietverti noteikumi, kas paredzēti Regulas (EK) Nr. 2533/98 7. un 8. pantā.

            4. pants
            Pieteikums par ieinteresētību

               1.   Ārpus euro zonas dalībvalsts, kas vēlas kļūt par datu sniedzēju dalībvalsti saskaņā ar Regulu (ES) 2016/867 (ECB/2016/13), var iesniegt ECB oficiālu pieteikumu par ieinteresētību kļūt par datu sniedzēju dalībvalsti (turpmāk – “ieinteresētā dalībvalsts”), izmantojot I pielikumā ietverto paraugu.

               2.   Lai ECB varētu izskatīt 1. punktā minēto pieteikumu par ieinteresētību, tam jāpievieno īstenošanas dokumenti, kas vajadzīgi 5. panta 3. punktā minētajai pārbaudei un ietver vismaz:

                           a)

                           aizpildītu atbilstības tabulu, kas sastādīta, izmantojot I pielikuma papildinājumā ietverto paraugu;

                           b)

                           attiecīgo nacionālo tiesību aktu kopijas kopā ar to tulkojumu angļu valodā;

                           c)

                           neatkarīgas ārējas trešās personas vai attiecīgās nacionālās iestādes juridiskā dienesta sniegtu juridisku atzinumu, kas ECB apstiprina, ka:

                                       i)

                                       nacionālie tiesību akti būs saistoši un piemērojami ieinteresētajā dalībvalstī; un

                                       ii)

                                       ieinteresētās dalībvalsts NCB ir pienākums ievērot ar Regulu (ES) 2016/867 (ECB/2016/13) saistītās ECB īpašās pamatnostādnes, lūgumus un pasākumus termiņos, kurus noteiktos gadījumos nosaka ECB.

               3.   ECB jāsaņem pieteikums par ieinteresētību ne vēlāk kā deviņos mēnešos pirms 6. pantā noteiktās kredītu datu pirmās nosūtīšanas datuma, ko ieinteresētā dalībvalsts norādījusi savā pieteikumā par ieinteresētību, un tajā jānorāda sākot ar pirmo nosūtīšanu ietveramie atsauces datumi un atsauces periodi.

            5. pants
            Pārbaudes procedūra

               1.   ECB 20 dienu laikā rakstiski apliecina ieinteresētajai dalībvalstij, ka tā saņēmusi attiecīgās dalībvalsts pieteikumu par ieinteresētību.

               2.   ECB var pieprasīt papildu informāciju vai dokumentus, kas papildina 4. panta 2. punktā noteiktos un ko ECB uzskata vajadzīgu, lai izvērtētu ieinteresētās dalībvalsts pieteikumu par ieinteresētību. ECB ātri rakstiski apliecina ieinteresētajai dalībvalstij, ka tā saņēmusi šādu papildu informāciju vai dokumentus.

               3.   ECB pārbauda, vai ieinteresētā dalībvalsts ir iekļāvusi Regulas (ES) 2016/867 (ECB/2016/13) un Pamatnostādnes (ES) 2017/2335 (ECB/2017/38) noteikumus savos nacionālajos tiesību aktos vai citādi noteikusi attiecīgas datu sniegšanas prasības saskaņā ar saviem nacionālajiem tiesību aktiem.

               4.   Panta 3. punkta minētās pārbaudes nolūkā ECB pilnvaro Eiropas Centrālo banku sistēmas Statistikas komiteju (STK) koordinēt procesu un pilnvarot Juridisko komiteju (LEGCO) sagatavot pārbaudes ziņojumu. Pārbaudes ziņojumā izvērtē:

                           a)

                           ciktāl Regulas (ES) 2016/867 (ECB/2016/13) 3. panta 2. punkta noteikumi ir īstenoti nacionālajos tiesību aktos; un

                           b)

                           attiecīgos iemeslus, ja a) apakšpunktā minētie noteikumi nav īstenoti.

               5.   Ja ECB, balstoties uz visiem ieinteresētās dalībvalsts iesniegtajiem dokumentiem, ir pārliecinājusies, ka 3. pantā noteiktie kritēriji ir izpildīti, tā nolemj atzīt, ka ieinteresētā dalībvalsts uzskatāma par datu sniedzēju dalībvalsti saskaņā ar Regulu (ES) 2016/867 (ECB/2016/13). Lēmumā ietver datumu, no kura piemēro atzīšanu, sākot ar pirmo nosūtīšanu ietveramos atsauces datumus un atsauces periodus, kā arī attiecīgo datumu pirmajai datu sniegšanai, kas nav pirms datuma, kuru ieinteresētā dalībvalsts norādījusi savā pieteikumā par ieinteresētību.

               6.   Ja pieņem 5. punktā minēto lēmumu, šīs ieinteresētās dalībvalsts NCB, izmantojot II pielikumā ietverto paraugu, jānoslēdz vienošanās, uz kuras pamata notiek šīs NCB, ECB, euro zonas NCB un ārpus euro zonas dalībvalstu, kas atzītas par datu sniedzējām, NCB mijiedarbība kredītu datu apmaiņas jomā un citos saistītajos jautājumos.
               Ņemot vērā Regulas (EK) Nr. 2533/98 noteikumus, šī vienošanās paredz nosacījumus, saskaņā ar kuriem: a) ārpus euro zonas NCB piekļūst ECB, euro zonas NCB un ārpus euro zonas datu sniedzēju dalībvalstu savāktajiem kredītu datiem un izmanto tos, un b) ECB, euro zonas NCB un ārpus euro zonas datu sniedzēju dalībvalstu NCB piekļūst datiem, ko saskaņā ar saviem attiecīgajiem nacionālajiem tiesību aktiem savākušas ārpus euro zonas datu sniedzējas dalībvalstis, un izmanto tos.
               Jebkuru šādu vienošanos, kuru noslēdz ieinteresētās dalībvalsts NCB, nedrīkst grozīt tā, ka vienošanās neatbilst II pielikumā sniegtajam paraugam.

               7.   Jebkurā no šādiem gadījumiem ECB nolemj atzīt, ka ieinteresētā dalībvalsts nav uzskatāma par datu sniedzēju dalībvalsti saskaņā ar Regulu (ES) 2016/867 (ECB/2016/13):

                           a)

                           ja ECB, balstoties uz visiem ieinteresētās dalībvalsts iesniegtajiem dokumentiem, ir secinājusi, ka šī dalībvalsts neizpilda 3. pantā noteiktos datu sniedzējas dalībvalsts atbilstības kritērijus;

                           b)

                           ja ECB viena gada laikā pēc tam, kad saņemts ieinteresētās dalībvalsts pieteikums par ieinteresētību, nav saņēmusi izvērtēšanai vajadzīgo informāciju;

                           c)

                           ja nav noslēgta 6. punktā minētā vienošanās.

               8.   ECB paziņo ieinteresētajai dalībvalstij savus 5. un 7. punktā minētos lēmumus ne vēlāk kā sešos mēnešos pēc tam, kad ECB saskaņā ar 1. punktu vai attiecīgos gadījumos saskaņā ar 2. punktu apliecinājusi, ka tā saņēmusi dokumentus. Šādā paziņojumā norāda iemeslus, uz kuriem pamatots lēmums. ECB un ieinteresētā dalībvalsts tomēr var vienoties pagarināt termiņu, kurā ECB paziņo ieinteresētajai dalībvalstij savu lēmumu.

               9.   ECB izskata ieinteresētās dalībvalsts lūgumu pārskatīt 7. punktā minēto lēmumu, ja:

                           a)

                           lūgums saņemts 30 dienās pēc lēmuma paziņošanas;

                           b)

                           lūgumā norādīts pamatojums tam, kāpēc tiek lūgta lēmuma pārskatīšana;

                           c)

                           lūgums ietver visu pamatojošo informāciju.

                     Pēc tam, kad saņemts lūgums pārskatīt lēmumu, ECB pārskata savu lēmumu un var sniegt ieinteresētajai dalībvalstij iespēju īstenot vajadzīgos pasākumus, kas nodrošinātu tās atzīšanu par datu sniedzēju dalībvalsti. ECB patur tiesības prasīt iesniegt jaunu juridisku atzinumu, ko sniegusi neatkarīga ārēja trešā persona vai attiecīgās nacionālās iestādes juridiskais dienests un kas apstiprina šo pasākumu spēkā esamību un piemērojamību.

            6. pants
            Kredītu datu pirmā nosūtīšana

               1.   Pēc tam, kad paziņots ECB lēmums, ar kuru atzīts, ka ieinteresētā dalībvalsts uzskatāma par datu sniedzēju dalībvalsti saskaņā ar Regulu (ES) 2016/867 (ECB/2016/13), un stājusies spēkā 5. panta 6. punktā minētā vienošanās, ECB pieprasa ieinteresētās dalībvalsts NCB identificēt un pārskatīt faktiskos datu sniedzējus saskaņā ar Pamatnostādnes (ES) 2017/2335 (ECB/2017/38) 5. pantu.

               2.   Ja ieinteresētā dalībvalsts ir atzīta par datu sniedzēju dalībvalsti saskaņā ar Regulu (ES) 2016/867 (ECB/2016/13) un šīs atzīšanas piemērošanas datums liedz šīs dalībvalsts NCB identificēt un pārskatīt faktiskos datu sniedzējus tā pirmā gada pirmajā mēnesī, kurā šī NCB sāks sniegt datus, faktiskos datu sniedzējus šajā gadā identificē citas datu sniedzējas dalībvalstis saskaņā ar Pamatnostādnes (ES) 2017/2335 (ECB/2017/38) 5. pantu.

               3.   Kredītu datu pirmo nosūtīšanu var veikt tikai pēc tam, kad ECB konstatējusi, ka ieinteresētās dalībvalsts NCB ir izveidojusi IT sistēmu, kas ir sadarbspējīga ar ECB tehnisko infrastruktūru.

               4.   Mēneša un ceturkšņa datu pirmo nosūtīšanu veic datumā, ko ECB norādījusi 5. panta 5. punktā minētajā lēmumā.

            7. pants
            Apturēšana vai izbeigšana

               1.   ECB var nolemt apturēt vai izbeigt ārpus euro zonas dalībvalsts atzīšanu par datu sniedzēju dalībvalsti, ja ECB ir pamats uzskatīt, ka attiecīgā dalībvalsts vairs neizpilda 3. pantā noteiktos datu sniedzējas dalībvalsts atbilstības kritērijus. Izbeidzot ārpus euro zonas dalībvalsts atzīšanu par datu sniedzēju dalībvalsti, saskaņā ar 5. panta 6. punktu noslēgtā vienošanās tiek automātiski izbeigta.

               2.   Jebkurā lēmumā, ko pieņem saskaņā ar 1. punktu, ECB norāda apturēšanas vai izbeigšanas iemeslus, precizē lēmuma ietekmi, kā arī norāda datumu, no kura piemēro apturēšanu vai izbeigšanu, un apturēšanas perioda ilgumu. Apturēšanas maksimālais periods ir seši mēneši. Ārkārtas gadījumos ECB var vienu reizi pagarināt apturēšanas periodu. Ja noteiktajā periodā nenovērš izbeigšanas iemeslus, ECB izbeidz attiecīgās ārpus euro zonas dalībvalsts atzīšanu par datu sniedzēju dalībvalsti.

               3.   ECB un ārpus euro zonas datu sniedzējas dalībvalsts NCB var izbeigt 5. panta 6. punktā minēto vienošanos saskaņā ar tās noteikumiem. Šādā gadījumā ārpus euro zonas dalībvalsts atzīšana par datu sniedzēju dalībvalsti tiek automātiski izbeigta un zaudē spēku.

            8. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2019. gada 18. jūlijā

                  ECB prezidents

               Mario DRAGHI

            (1)  OV L 144, 1.6.2016., 44. lpp.

            (2)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).

            (3)  Ieteikums ECB/2014/7 (2014. gada 24. februāris) par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (OV C 103, 8.4.2014., 1. lpp.).

            (4)  Lēmums ECB/2014/6 (2014. gada 24. februāris) par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (OV L 104, 8.4.2014., 72. lpp.).

            (5)  Eiropas Centrālās bankas Pamatnostādne (ES) 2017/2335 (2017. gada 23. novembris) par kredītu un kredītriska mikrodatu vākšanas procedūrām (ECB/2017/38) (OV L 333, 15.12.2017., 66. lpp.).

            (6)  Eiropas Centrālās bankas Pamatnostādne (ES) 2018/876 (2018. gada 1. jūnijs) par Iestāžu un filiāļu datu reģistru (ECB/2018/16) (OV L 154, 18.6.2018., 3. lpp.).

            (7)  Ieteikums ECB/2018/36 (2018. gada 7. decembris) par Iestāžu un filiāļu datu reģistru (OV C 21, 17.1.2019., 1. lpp.).

            (8)  Padomes Regula (EK) Nr. 2533/98 (1998. gada 23. novembris) par statistikas informācijas vākšanu, ko veic Eiropas Centrālā banka (OV L 318, 27.11.1998., 8. lpp.).

            I PIELIKUMS
            PARAUGS

               PIETEIKUMS PAR IEINTERESĒTĪBU SASKAŅĀ AR LĒMUMA (ES) 2019/1348 (ECB/2019/20) 4. PANTU,

            ko iesniedz
            [iesniedzējas dalībvalsts nacionālā centrālā banka vai attiecīgā nacionālā iestāde]

               Paziņojums Eiropas Centrālajai bankai – pieteikums par ieinteresētību saskaņā ar Lēmuma (ES) 2019/1348 (ECB/2019/20) 4. pantu

                        1.

                        [Iesniedzēja dalībvalsts] ar šo apliecina, ka tā ir ieinteresēta kļūt par datu sniedzēju dalībvalsti saskaņā ar Eiropas Centrālās bankas Regulu (ES) 2016/867 (ECB/2016/13) (1).

                        2.

                        [Iesniedzēja dalībvalsts] ar šo apstiprina, ka tā atbilst Eiropas Centrālās bankas Lēmuma (ES) 2019/1348 (ECB/2019/20) (2) noteikumiem. [Iesniedzēja dalībvalsts] jo īpaši apstiprina, ka tā ir iekļāvusi Regulas (ES) 2016/867 (ECB/2016/13) un Pamatnostādnes (ES) 2017/2335 (ECB/2017/38) (3) noteikumus savos nacionālajos tiesību aktos vai citādi noteikusi attiecīgas datu sniegšanas prasības saskaņā ar saviem nacionālajiem tiesību aktiem, kā arī izveidojusi IT sistēmu, kas ir sadarbspējīga ar ECB tehnisko infrastruktūru.

                        3.

                        [Iesniedzēja dalībvalsts] ar šo iesniedz ECB dokumentus, kas apliecina minēto apņemšanos, tostarp šādus dokumentus:

                                    a)

                                    attiecīgo nacionālo īstenošanas tiesību aktu kopijas kopā ar to tulkojumu angļu valodā;

                                    b)

                                    [neatkarīgas ārējas trešās personas vai attiecīgās nacionālās iestādes juridiskā dienesta sniegtu]juridisku atzinumu, kas ECB apstiprina, ka nacionālie tiesību akti būs saistoši un piemērojami [iesniedzējā dalībvalstī] un ka [iesniedzējas dalībvalsts] nacionālajai centrālajai bankai ir pienākums ievērot ar Regulu (ES) 2016/867 (ECB/2016/13) saistītās ECB īpašās pamatnostādnes, lūgumus un pasākumus termiņos, kurus noteiktos gadījumos nosaka ECB; un

                                    c)

                                    papildinājumā ietvertās atbilstības tabulas kopiju.

                        4.

                        [Iesniedzēja dalībvalsts] ar šo paziņo, ka tā spēs nosūtīt kredītu datu pirmo kopumu, kā noteikts Regulā (ES) 2016/867 (ECB/2016/13), no [ievietot datumu].

                  [Nacionālā centrālā banka vai attiecīgā nacionālā iestāde]
            [Dalībvalsts] vārdā –
            [paraksts]
            [datums]

               (1)  Eiropas Centrālās bankas Regula (ES) 2016/867 (2016. gada 18. maijs) par kredītu un kredītriska mikrodatu vākšanu (ECB/2016/13) (OV L 144, 1.6.2016., 44. lpp.).

               (2)  Eiropas Centrālās bankas Lēmums (ES) 2019/1348 (2019. gada 18. jūlijs) par procedūru ārpus euro zonas dalībvalstu atzīšanai par datu sniedzējām dalībvalstīm saskaņā ar Regulu (ES) 2016/867 par kredītu un kredītriska mikrodatu vākšanu (ECB/2019/20) (OV L 214, 16.8.2019., 3. lpp.).

               (3)  Eiropas Centrālās bankas Pamatnostādne (ES) 2017/2335 (2017. gada 23. novembris) par kredītu un kredītriska mikrodatu vākšanas procedūrām (ECB/2017/38) (OV L 333, 15.12.2017., 66. lpp.).

               Papildinājums

                  Eiropas Centrālās bankas Regulas (ES) 2016/867 (2016. gada 18. maijs) par kredītu un kredītriska mikrodatu vākšanu (ECB/2016/13) īstenošanas pārbaude

                  ATBILSTĪBAS TABULA

                  [Nacionālās centrālā bankas vai attiecīgās nacionālās iestādes nosaukums]

                           Regula (ES) 2016/867 (ECB/2016/13)

                           Īstenošanas veids

                           Iemesli, ja nav īstenots

                           3. pants

                           4. pants

                           5. pants

                           6. pants

                           7. pants

                           8. pants

                           9. pants

                           10. pants

                           12. pants

                           13. pants

                           14. pants

                           15. pants

                           16. pants

                           17. pants

                           18. pants

               II PIELIKUMS
               PARAUGS

                  VIENOŠANĀS

                  ([DATUMS]),

                  STARP [IEVIETOT ĀRPUS EUROSISTĒMAS NCB NOSAUKUMU] UN EIROPAS CENTRĀLO BANKU PAR KREDĪTU UN KREDĪTRISKA MIKRODATU NOSŪTĪŠANU

               [ievietot “ECB” un adresi]
               (turpmāk – “ECB”)
               un
               [ievietot ārpus eurosistēmas NCB nosaukumu un adresi]
               (turpmāk – “ārpus eurosistēmas NCB”)
               Šīs Vienošanās puses abas kopā tiek sauktas par “Pusēm” vai katra atsevišķi – “Puse”.
               tā kā:

                           (1)

                           Eiropas Centrālās bankas Regula (ES) 2016/867 (ECB/2016/13) (1) paredz vispārējo regulējumu kredītu un kredītriska mikrodatu vākšanai (turpmāk – “kredītu dati”). Regula (ES) 2016/867 (ECB/2016/13) paredz, ka dalībvalstis, kuru valūta nav euro (turpmāk – “ārpus euro zonas dalībvalstis”), var nolemt kļūt par datu sniedzējām dalībvalstīm, iekļaujot Regulas (ES) 2016/867 (ECB/2016/13) noteikumus savos nacionālajos tiesību aktos vai citādi nosakot attiecīgās datu sniegšanas prasības saskaņā ar saviem nacionālajiem tiesību aktiem. To vidū jo īpaši var būt dalībvalstis, kas piedalās Vienotajā uzraudzības mehānismā (VUM), īstenojot ciešu sadarbību saskaņā ar Padomes Regulas (ES) Nr. 1024/2013 (2) 7. pantu.

                           (2)

                           Eiropas Centrālo banku sistēmas un Eiropas Centrālās bankas Statūtu 5. pants kopā ar Līguma par Eiropas Savienību 4. panta 3. punktu paredz pienākumu nacionālajā līmenī izstrādāt un ieviest visus pasākumus, ko ārpus euro zonas dalībvalstis uzskata par nepieciešamiem, lai vāktu statistisko informāciju, kas vajadzīga, lai izpildītu ECB statistikas pārskatu sniegšanas prasības un statistikas jomā laikus sagatavotos šo valstu kļūšanai par dalībvalstīm, kuru valūta ir euro (turpmāk – “euro zonas dalībvalstis”).

                           (3)

                           Padomes Regulas (EK) Nr. 2533/98 (3) 8. panta 3. punkts paredz, ka Eiropas Centrālo banku sistēmas (ECBS) dalībnieces veic visus vajadzīgos normatīvos, administratīvos, tehniskos un organizatoriskos pasākumus, lai nodrošinātu konfidenciālas statistikas informācijas fizisko un loģisko aizsardzību, un paredz ECB pienākumu noteikt vienotus noteikumus un obligātus standartus, lai novērstu nelikumīgu konfidenciālas statistikas informācijas izpaušanu un neatļautu izmantošanu.

                           (4)

                           Pamatnostādne ECB/1998/NP28 (4) (turpmāk – “konfidencialitātes pamatnostādne”) nosaka kopīgus noteikumus un obligātus standartus, kas vajadzīgi, lai nodrošinātu pamatlīmeņa aizsardzību konfidenciālai statistiskajai informācijai, kuru ar Eurosistēmas NCB palīdzību savākusi ECB.

                           (5)

                           ECB Padome ir ieteikusi (5) dalībvalstu, kuru valūta nav euro, nacionālajām centrālajām bankām (turpmāk – “ārpus Eurosistēmas NCB”) piemērot konfidencialitātes pamatnostādnes noteikumus par konfidenciālu statistisko informāciju, kas saņemta no ECB, kurai palīdz NCB, un apliecināt piemērošanu, noslēdzot vienošanos ar ECB un NCB. Tādējādi ārpus Eurosistēmas NCB ar vienošanos apliecina, ka tās ievēro konfidencialitātes pamatnostādni attiecībā uz konfidenciālu statistisko informāciju, kas saņemta no ECB, kurai palīdz NCB.

                           (6)

                           Lēmumā ECB/2014/6 (6) ir noteikta kārtība, kādā izstrādā ilgtermiņa regulējumu par kredītu mikrodatu vākšanu, pamatojoties uz saskaņotām ECB statistikas pārskatu sniegšanas prasībām. Ieteikumā ECB/2014/7 (7) ārpus Eurosistēmas NCB, kuras gatavojas piedalīties ilgtermiņa regulējumā, tiek aicinātas piemērot Lēmuma ECB/2014/6 noteikumus. Vairākas ārpus Eurosistēmas NCB sadarbojas ar Eurosistēmas NCB saskaņā ar Ieteikumu ECB/2014/7.

                           (7)

                           Ārpus euro zonas dalībvalstis var vēlēties kļūt par datu sniedzējām dalībvalstīm saskaņā ar Regulu (ES) 2016/867 (ECB/2016/13). Eiropas Centrālās bankas Lēmums (ES) 2019/1348 (ECB/2019/20) (8) (turpmāk – “Lēmums”) šajā nolūkā paredz procedūras attiecībā uz: a) ārpus euro zonas dalībvalstu pieteikumiem par ieinteresētību kļūt par datu sniedzējām dalībvalstīm saskaņā ar Regulu (ES) 2016/867 (ECB/2016/13); b) šo pieteikumu par ieinteresētību izvērtēšanu, ko veic ECB; un c) ārpus euro zonas dalībvalsts atzīšanu par datu sniedzēju dalībvalsti, ko veic ECB.

                           (8)

                           Šī Vienošanās paredz nosacījumus, saskaņā ar kuriem ārpus Eurosistēmas NCB piekļūst ECB, Eurosistēmas NCB un ārpus euro zonas datu sniedzēju dalībvalstu savāktajiem kredītu datiem un izmanto tos, kā arī nosacījumus, saskaņā ar kuriem ECB, Eurosistēmas NCB un ārpus euro zonas datu sniedzēju dalībvalstu NCB piekļūst datiem, ko saskaņā ar saviem attiecīgajiem nacionālajiem tiesību aktiem savākušas ārpus euro zonas datu sniedzējas dalībvalstis, un izmanto tos.

                           (9)

                           Tādēļ šī Vienošanās jāskata saistībā ar Lēmumu,

                     IR VIENOJUŠĀS PAR TURPMĀKO.

                  1. pants
                  Piekļuve AnaCredit datu kopumam un tā izmantošana

                     1.   Izpildot šo Vienošanos, ECB saskaņā ar Eiropas Centrālās bankas Pamatnostādnes (ES) 2017/2335 (ECB/2017/38) (9) un šīs vienošanās noteikumiem piešķir ārpus Eurosistēmas NCB piekļuvi kredītu datiem un darījuma partneru atsauces datiem (turpmāk kopā – “AnaCredit datu kopums”), kas savākti atbilstoši Regulai (ES) 2016/867 (ECB/2016/13).

                     2.   Ārpus Eurosistēmas NCB savāktajiem kredītu datiem piekļūst, izmantojot kopēju IT platformu, un tiem var piekļūt ECB, Eurosistēmas NCB un ārpus euro zonas datu sniedzēju dalībvalstu NCB saskaņā ar Regulas (ES) 2016/867 (ECB/2016/13) un šīs Vienošanās noteikumiem. Ārpus Eurosistēmas NCB ar šo apstiprina, ka tās savāktajiem datiem saskaņā ar piemērojamo nacionālo regulējumu drīkst piekļūt ECB, Eurosistēmas NCB un ārpus euro zonas datu sniedzēju dalībvalstu NCB.

                     3.   Puses vienojas, ka AnaCredit datu kopumu, tostarp ārpus Eurosistēmas NCB savāktos kredītu datus, izmanto tikai Regulas (EK) Nr. 2533/98 noteiktajā apjomā un nolūkā. Ārpus Eurosistēmas NCB nedrīkst izmantot kredītu datus monetārās politikas uzdevumu vajadzībām. Tas neierobežo ārpus Eurosistēmas NCB tiesības monetārās politikas uzdevumu vajadzībām izmantot tādus kredītu datus, kurus tā savākusi saskaņā ar nacionālajiem tiesību aktiem.

                     4.   Puses vienojas arī par to, ka ārpus Eurosistēmas NCB individuālie lietotāji vai organizatoriskas vienības, kas neizmanto datus statistikas mērķiem, drīkst piekļūt AnaCredit datu kopumam tikai ar iepriekšēju ECB Padomes vai ECB Valdes, kuru deleģējusi ECB Padome, apstiprinājumu. Šajā nolūkā ārpus Eurosistēmas NCB apņemas iesniegt pieprasījumu, kurā skaidri norāda:

                                 a)

                                 pieprasītos datus;

                                 b)

                                 iemeslus, kuru dēļ individuāliem lietotājiem vai organizatoriskām vienībām savu pienākumu izpildē vajadzīga piekļuve šādiem datiem; un

                                 c)

                                 pasākumus, kas tiks īstenoti, lai nodrošinātu datu konfidencialitātes aizsardzību, kā noteikts 2. panta 1. punktā.

                           Pieprasījums būtu jāadresē Eiropas Centrālo banku sistēmas Statistikas komitejai (STK), kas veiks sākotnējo izvērtējumu, pēc tam nosūtot to apstiprināšanai ECB Padomē vai attiecīgos gadījumos ECB Valdē.

                     5.   Kad piekļuves pieprasījums izvērtēts STK un apstiprināts ECB Padomē vai attiecīgos gadījumos ECB Valdē, ārpus Eurosistēmas NCB individuālam lietotājam vai organizatoriskai vienībai piekļuve tiek piešķirta tikai pēc tam, kad ārpus Eurosistēmas NCB īstenojusi atļaujas izsniegšanas procedūru. Procedūrai jābūt šādai:

                                 a)

                                 ārpus Eurosistēmas NCB individuāliem lietotājiem vai organizatoriskām vienībām ar sava tiešā vadītāja starpniecību jāiesniedz pieprasījums ECB, kurai jāpārbauda šādu pieprasījumu atbilstība Lēmumam; un

                                 b)

                                 piekļuves pieprasījumi jāapstiprina arī attiecīgajam “sistēmas īpašniekam”, proti, tās ārpus Eurosistēmas NCB vadītājiem, kuras struktūrvienība uztur vai pārvalda sistēmu, kas ietver AnaCredit datu kopumu.

                     6.   Ārpus Eurosistēmas NCB nodrošina, ka kopējais piekļuves piešķiršanas process ir izveidots atbilstoši šajā pantā noteiktajai procedūrai un ka tās STK loceklis vismaz reizi gadā sniedz informāciju par piešķirto piekļuvi AnaCredit datu kopumam un par gadījumiem, kad nav ievēroti konfidencialitātes aizsardzības pasākumi, kas noteikti 2. panta 2. punktā minētajā ziņojumā. Ārpus Eurosistēmas NCB arī apņemas pēc ECB pieprasījuma sniegt tai sīku informāciju par piekļuves piešķiršanu un jebkuriem citiem piekļuves aspektiem.

                     7.   Jebkurai tālākai AnaCredit datu kopuma nosūtīšanai jāsaņem iepriekšēja un tieša tā ECBS dalībnieka atļauja, kurš savācis attiecīgos datus, un jānodrošina atbilstība piemērojamiem Savienības un nacionālajiem tiesību aktiem.

                     8.   Ārpus Eurosistēmas NCB ar šo atļauj tās savākto datu tālāku nosūtīšanu citām ārpus Eurosistēmas NCB dalībvalstīm, kas atzītas par datu sniedzējām dalībvalstīm, ar nosacījumu, ka piekļuvi datiem piešķir saskaņā ar šīs Vienošanās noteikumiem un piemērojamiem Savienības un nacionālajiem tiesību aktiem.

                     9.   Puses arī vienojas, ka AnaCredit datu kopums nav vajadzīgs un neviena ārpus Eurosistēmas ECB nedrīkst to izmantot atgriezenisko saikņu izveidošanai un uzturēšanai saskaņā ar Regulu (ES) 2016/867 (ECB/2016/13), izņemot, ja šāds izmantojums reglamentēts ECB izveidotā saistošā tiesiskajā regulējumā.

                     10.   Gadījumā, ja ECB groza AnaCredit reglamentējošos tiesību aktus, ārpus Eurosistēmas NCB apņemas īstenot grozījumus savos nacionālajos tiesību aktos vai iniciēt izstāšanos no projekta saskaņā ar 6. panta 4. punktu.

                  2. pants
                  Konfidencialitātes aizsardzība

                     1.   Ārpus Eurosistēmas NCB apņemas pildīt konfidencialitātes pamatnostādnes noteikumus attiecībā uz AnaCredit datu kopumu, kas saņemts no ECB. Tā jo īpaši veic visus vajadzīgos normatīvos, administratīvos, tehniskos un organizatoriskos pasākumus, lai nodrošinātu konfidenciālas statistikas informācijas fizisko un loģisko aizsardzību.

                     2.   Saskaņā ar konfidencialitātes pamatnostādnes 7. pantu ārpus Eurosistēmas NCB vismaz reizi gadā sniedz informāciju ECB par problēmām, ar kurām tā saskārusies iepriekšējā periodā, darbībām, kas veiktas, reaģējot uz šīm problēmām, un plānotajiem uzlabojumiem attiecībā uz kredītu datu konfidencialitāti. STK sastāda attiecīgu ziņojumu. Ārpus Eurosistēmas NCB paziņo ECB par attiecīgo nacionālo tiesību aktu grozījumiem, kas var ietekmēt konfidencialitātes aizsardzību, kura šajā pantā piešķirta AnaCredit datu kopumam.

                     3.   ECB var pieprasīt ārpus Eurosistēmas NCB veikt papildu pasākumus vai, pienācīgi paziņojot šai NCB, noteikt papildu nosacījumus attiecībā uz šīs NCB piekļuvi AnaCredit datu kopumam un tās izmantošanu.

                  3. pants
                  Paziņošana par pārkāpumiem un piekļuves apturēšana

                     1.   Ja, rīkojoties ar AnaCredit datu kopumu, tostarp ar ārpus Eirosistēmas NCB savāktiem kredītu datiem, pārkāptas konfidencialitātes, datu aizsardzības vai citas prasības, kas – jebkuras Puses pārkāpuma gadījumā – noteiktas Savienības tiesību aktos un/vai – ārpus Eurosistēmas NCB pārkāpuma gadījumā – noteiktas nacionālajos tiesību aktos, Puses veic atbilstošus pasākumus, lai novērstu šo pārkāpumu un tā atkārtošanos. Puses ievēro visus pienākumus, kas paredzēti piemērojamos tiesību aktos, tostarp attiecīgos gadījumos piemērojamās paziņošanas prasības.

                     2.   Ja ECB konstatē, ka tas vajadzīgs, lai novērstu būtisku šīs Vienošanās pārkāpumu vai nodrošinātu atbilstību jebkuram Pusēm piemērojamam tiesību aktu noteikumam, vai arī gadījumā, ja saskaņā ar Lēmuma 7. pantu aptur ārpus euro zonas dalībvalsts atzīšanu par datu sniedzēju dalībvalsti, ECB var apturēt ārpus Eurosistēmas NCB piekļuvi AnaCredit datu kopumam un pieprasīt ārpus Eurosistēmas NCB nekavējoties izdzēst iekšēji saglabātus šādu datu kopumus. Datu dzēšanu veic saskaņā ar piemērojamām nacionālo tiesību aktu prasībām.

                  4. pants
                  Strīdu izšķiršana
                  Neierobežojot ECB Padomes tiesības un prerogatīvas, jebkurus darbības un tehniskus strīdus, kuri Pusēm rodas saistībā ar šo Vienošanos un kurus nevar atrisināt, panākot vienošanos, izšķir saskaņā ar 2007. gada 26. aprīļa Saprašanās memorandu par ECBS strīdu izšķiršanas procedūru vai tā vēlākām redakcijām vai aizstājējām procedūrām.

                  5. pants
                  Nodošanas aizliegums
                  Ne šo Vienošanos, ne arī tajā noteiktās vai no tās izrietošās intereses vai pienākumus nedrīkst nodot bez ECB iepriekšējas rakstiskas piekrišanas.

                  6. pants
                  Spēkā stāšanās diena, grozījumi un izbeigšana

                     1.   ECB un ārpus Eurosistēmas NCB kļūst par šīs Vienošanās Pusēm tikai pēc tam, kad Vienošanās pienācīgi parakstīta un noslēgta. Vienošanās stājas spēkā datumā, kuru nosaka ECB Padome, pirms stāšanās spēkā paziņojot to ārpus Eurosistēmas NCB. Ja vien Puses nav rakstiski vienojušās citādi, un neierobežojot ECB Padomes tiesības un prerogatīvas, šī Vienošanās ir spēkā, ciktāl ārpus Eurosistēmas NCB ir šīs Vienošanās Puse.

                     2.   Vienošanos var grozīt tikai rakstiski un tā, ka grozījumi atbilst Lēmuma II pielikumā sniegtā vienošanās parauga formai.

                     3.   Ja ECB saskaņā ar Lēmuma 7. pantu nolemj izbeigt ārpus euro zonas dalībvalsts atzīšanu par datu sniedzēju dalībvalsti, šī Vienošanās tiek automātiski izbeigta.

                     4.   Ārpus Eurosistēmas NCB un ECB var izbeigt šo Vienošanos, par to rakstiski paziņojot otrai Pusei vismaz [trīsdesmit/sešdesmit] dienas iepriekš. Šīs Vienošanās izbeigšana neierobežo katras Puses tiesību un pienākumu, kas pastāv datumā vai pirms datuma, kurā stājas spēkā izbeigšana, turpmāku spēkā esamību un izpildi. Vienošanās 1. panta 3., 4. un 5. punkta un 2. panta 1. un 3. punkta noteikumus, kas attiecas uz kredītu datu izmantošanu un nosūtīšanu un konfidencialitātes aizsardzību, pēc šīs Vienošanās izbeigšanas turpina piemērot attiecībā uz jebkuriem kredītu datiem, tostarp ārpus Eurosistēmas NCB savāktiem kredītu datiem, kas tika darīti pieejami pirms izbeigšanas datuma.

                  7. pants
                  Eksemplāri
                  Šo vienošanos var sastādīt un parakstīt divos eksemplāros angļu valodā, tomēr par autentisku instrumentu uzskata to, kurš deponēts ECB. Katra Puse saņems apliecinātu tā kopiju.
                  [Šo Vienošanos ir parakstījuši un noslēguši pienācīgi pilnvaroti Pušu pārstāvji.]

                  [[Frankfurtē pie Mainas], [datums]]

                     [Iekļaut lapas ECB un ārpus Eurosistēmas NCB pārstāvju parakstiem]

                  (1)  Eiropas Centrālās bankas Regula (ES) 2016/867 (2016. gada 18. maijs) par kredītu un kredītriska mikrodatu vākšanu (ECB/2016/13) (OV L 144, 1.6.2016., 44. lpp.).

                  (2)  Padomes Regula (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (OV L 287, 29.10.2013., 63. lpp.).

                  (3)  Padomes Regula (EK) Nr. 2533/98 (1998. gada 23. novembris) par statistikas informācijas vākšanu, ko veic Eiropas Centrālā banka (OV L 318, 27.11.1998., 8. lpp.).

                  (4)  Pamatnostādne ECB/1998/NP28 (1998. gada 22. decembris) par kopīgiem noteikumiem un obligātiem standartiem, kuri aizsargā tās statistiskās informācijas konfidencialitāti, ko savākusi Eiropas Centrālā banka ar nacionālo centrālo banku palīdzību, kas publicēta III pielikumā Eiropas Centrālās bankas Lēmumam ECB/2000/12 par atsevišķu Eiropas Centrālās bankas tiesību aktu un dokumentu publicēšanu (OV L 55, 24.2.2001., 72. lpp.).

                  (5)  Ieteikums ECB/2014/14 (2014. gada 27. marts) par kopīgiem noteikumiem un obligātiem standartiem, kuri aizsargā tās statistiskās informācijas konfidencialitāti, ko savākusi Eiropas Centrālā banka ar nacionālo centrālo banku palīdzību (OV C 186, 18.6.2014., 1. lpp.).

                  (6)  Lēmums ECB/2014/6 (2014. gada 24. februāris) par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (OV L 104, 8.4.2014., 72. lpp.).

                  (7)  Ieteikums ECB/2014/7 (2014. gada 24. februāris) par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (OV C 103, 8.4.2014., 1. lpp.).

                  (8)  Eiropas Centrālās bankas Lēmums (ES) 2019/1348 (2019. gada 18. jūlijs) par procedūru ārpus euro zonas dalībvalstu atzīšanai par datu sniedzējām dalībvalstīm saskaņā ar Regulu (ES) 2016/867 par kredītu un kredītriska mikrodatu vākšanu (ECB/2019/20) (OV L 214, 16.8.2019., 3. lpp.).

                  (9)  Eiropas Centrālās bankas Pamatnostādne (ES) 2017/2335 (2017. gada 23. novembris) par kredītu un kredītriska mikrodatu vākšanas procedūrām (ECB/2017/38) (OV L 333, 15.12.2017., 66. lpp.).


Komisijas 27.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9436 - Intermediate Capital Group PLC / Predica / Groupe OCEA) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 27.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9469 - I Squared Capital Advisors (US) LLC / Domidep) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 22.08.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9485 - NAEV Solventus S.à r.l. / Siemens Project Ventures GmbH / Korea Midland Power Co.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (KĀDP) 2019/1405 (2019. gada 12. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
                  13.9.2019

                  LV

                  Eiropas Savienības Oficiālais Vēstnesis

                  L 236/17

         PADOMES LĒMUMS (KĀDP) 2019/1405
         (2019. gada 12. septembris),
         ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2014. gada 17. martā Padome pieņēma Lēmumu 2014/145/KĀDP (1).

                     (2)

                     2019. gada 14. martā Padome pieņēma Lēmumu (KĀDP) 2019/415 (2), ar ko Lēmumā 2014/145/KĀDP paredzētie pasākumi tika atjaunoti vēl uz sešiem mēnešiem.

                     (3)

                     Ņemot vērā to, ka joprojām tiek grauta vai apdraudēta Ukrainas teritoriālā integritāte, suverenitāte un neatkarība, Lēmums 2014/145/KĀDP būtu jāatjauno vēl uz sešiem mēnešiem.

                     (4)

                     Padome ir pārskatījusi katru iekļaušanu sarakstā, kas ir izklāstīta Lēmuma 2014/145/KĀDP pielikumā, un nolēma grozīt informāciju par 21 personu un 19 vienībām.

                     (5)

                     Tādēļ būtu attiecīgi jāgroza Lēmums 2014/145/KĀDP,

               IR PIEŅĒMUSI ŠO LĒMUMU.

            1. pants
            Lēmuma 2014/145/KĀDP 6. panta otro daļu aizstāj ar šādu:

               “Šo lēmumu piemēro līdz 2020. gada 15. martam.”

            2. pants
            Lēmuma 2014/145/KĀDP pielikumu groza tā, kā izklāstīts šā lēmuma pielikumā.

            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 12. septembrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L 78, 17.3.2014., 16. lpp.).

            (2)  Padomes Lēmums (KĀDP) 2019/415 (2019. gada 14. marts), ar ko groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L 73, 15.3.2019., 110. lpp.).

            PIELIKUMS
            Lēmuma 2014/145/KĀDP pielikumā ierakstus par turpmāk uzskaitītajām personām un vienībām aizstāj ar šādiem ierakstiem:
            Personas

                           Vārds

                           Identifikācijas informācija

                           Pamatojums

                           Sarakstā iekļaušanas datums

                           “27.

                              Alexander Mihailovich NOSATOV

                           (Александр Михайлович НОСАТОВ)

                           Dzimums: vīrietis
                           Dzimšanas datums: 27.3.1963.
                           Dzimšanas vieta: Sevastopol (Ukrainas PSR)

                           Bijušais Melnās jūras flotes komandiera vietnieks, kontradmirālis.
                           Atbildīgs par Krievijas spēku komandēšanu, kuri okupēja suverēnu Ukrainas teritoriju.
                           Patlaban ir admirālis, Krievijas Baltijas flotes komandieris.

                           21.3.2014.

                           46.

                              Denys Volodymyrovych PUSHYLIN (Денис Володимирович Пушилiн)

                              Denis Vladimirovich PUSHILIN (Денис Владимирович Пушилин)

                           Dzimums: vīrietis
                           Dzimšanas datums: 9.5.1981.
                           Dzimšanas vieta: Makiikva (Donetsk oblast)

                           Viens no “Doņeckas Tautas Republikas” līderiem. Piedalījās reģionālās pārvaldes ieņemšanā un okupēšanā Doņeckā 2014. gadā. Līdz 2015. gada 4. septembrim tā dēvētās Doņeckas Tautas Republikas Tautas padomes tā dēvētais priekšsēdētāja vietnieks. Kopš 2015. gada 4. septembra“Doņeckas Tautas Republikas Tautas padomes”“priekšsēdētājs”. Pēc 2018. gada 7. septembra tā dēvētais Doņeckas Tautas Republikas vadītāja vietas izpildītājs. Pēc tā dēvētajām 2018. gada 11. novembra vēlēšanām viņš ir tā dēvētais Doņeckas Tautas Republikas vadītājs.

                           29.4.2014.

                           47.

                              Sergey Gennadevich TSYPLAKOV (Сергей Геннадьевич ЦЫПЛАКОВ)

                              Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                           Dzimums: vīrietis
                           Dzimšanas datums: 1.5.1983.
                           Dzimšanas vieta: Khartsyzsk, Donetsk region

                           Viens no ideoloģiski radikālās organizācijas “Donbasa Tautas zemessardze” (“People's Militia of Donbas”) līderiem. Viņš aktīvi piedalījās vairāku valdības ēku ieņemšanā Doņeckas apgabalā.
                           “Doņeckas Tautas republikas Tautas padomes” un tās “Ārlietu, ārējo attiecību, informācijas politikas un informācijas tehnoloģiju komitejas” loceklis.

                           29.4.2014.

                           57.

                              Oleg TSARIOV, Oleh Anatoliyovych TSAROV

                           (Олег Анатолiйович ЦАРЬОВ),

                              Oleg Anatolevich TSARYOV

                           (Олег Анатольевич ЦАPËВ)

                           Dzimums: vīrietis
                           Dzimšanas datums: 2.6.1970.
                           Dzimšanas vieta: Dnepropetrovsk

                           Bijušais Rada loceklis, un šajā amatā ir publiski aicinājis izveidot tā dēvēto Jaunkrievijas Federālo Republiku (“Federal Republic of Novorossiya”), ko veidotu Ukrainas dienvidaustrumu reģioni. Bijusī tā dēvētā “Tautas Republiku Savienības parlamenta” (“Jaunkrievijas parlamenta” – “Parliament of Novorossiya”) runaspersona.
                           Joprojām aktīvi atbalsta separātistu darbības vai politiku.

                           12.5.2014.

                           61.

                              Igor Sergeievich SHEVCHENKO (Игорь Сергеевич ШЕВЧЕНКО)

                           Dzimums: vīrietis
                           Dzimšanas datums: 9.2.1979.
                           Dzimšanas vieta: Sevastopol, Krima

                           Viņš ir bijušais Sevastopoles (Sevastopol) prokurors un, pildot šā amata pienākumus, ir aktīvi īstenojis Krievijas realizēto Sevastopoles aneksiju.
                           Adigejas Republikas prokurors.

                           12.5.2014.

                           70.

                              Igor PLOTNITSKY

                              Igor Venediktovich PLOTNITSKII

                           (Игорь Венедиктович ПЛОТНИЦКИЙ)

                              Ihor (Igor) Venedyktovych PLOTNYTSKYY

                           (Iгор Венедиктович ПЛОТНИЦЬКИЙ)

                           Dzimums: vīrietis
                           Dzimšanas datums: 24.6.1964. vai 25.6.1964., vai 26.6.1964.
                           Dzimšanas vieta: Luhansk (iespējams Kelmentsi, Chernivtsi oblast)

                           Bijušais tā dēvētais “Luhanskas Tautas Republikas” iekšlietu ministrs un šajā statusā atbildīgs par tā dēvētās Luhanskas Tautas Republikas valdības separātistu “pārvaldības” darbībām.
                           Bijušais tā dēvētās Luhanskas Tautas Republikas īpašais sūtnis Minskas īstenošanas jautājumos.

                           12.7.2014.

                           97.

                              Vladimir Petrovich KONONOV (jeb Tsar)
                           (Владимир Петровнч КОНОНОВ)

                              Volodymyr Petrovych KONONOV

                           (Володимир Петрович КОНОНОВ)

                           Dzimums: vīrietis
                           Dzimšanas datums: 14.10.1974.
                           Dzimšanas vieta: Gorsky, Luhansk Oblast

                           2014. gada 14. augustā viņš nomainīja Igor Strelkov/Girkin tā dēvētā “Doņeckas Tautas Republikas” aizsardzības ministra amatā. Saskaņā ar pieejamo informāciju viņš kopš 2014. gada aprīļa ir bijis separātistu kaujinieku grupas komandieris Doņeckā un solījies atrisināt stratēģisko uzdevumu – atvairīt Ukrainas militāro agresiju. Tādējādi Kononov ir atbalstījis darbības un politiku, kas grauj Ukrainas teritoriālo integritāti, suverenitāti un neatkarību.
                           Atlaists no tā dēvētā aizsardzības ministra amata 2018. gada septembrī.
                           Pensionēto militārpersonu sociālās palīdzības direktorāta vadītājs tā dēvētā “Doņeckas Tautas Republikas” vadītāja pakļautībā.

                           12.9.2014.

                           100.

                              Andrey Yurevich PINCHUK

                           (Андрей Юрьевич ПИНЧУК)

                              Andriy Yuriyovych PINCHUK

                           (Андрiй Юрiйович ПIНЧУК)

                           Dzimums: vīrietis
                           Iespējamais dzimšanas datums: 27.12.1977.

                           Bijušais tā dēvētās Doņeckas Tautas Republikas “valsts drošības ministrs”. Saistīts ar Vladimir Antyufeyev, kurš bija atbildīgs par separātistu “pārvaldības” darbībām, ko veikusi tā sauktā Doņeckas Tautas Republikas valdība. Tādējādi viņš ir atbalstījis darbības un politiku, kas grauj Ukrainas teritoriālo integritāti, suverenitāti un neatkarību. Joprojām aktīvi atbalsta separātistu darbības vai politiku. “Union of Donbas volunteers” vadītājs.

                           12.9.2014.

                           101.

                              Oleg Vladimirovich BEREZA

                           (Олег Владимирович Берёза)

                           Dzimums: vīrietis
                           Dzimšanas datums: 1.3.1977.

                           Bijušais tā dēvētais “Doņeckas Tautas Republikas” iekšlietu ministrs. Saistīts ar Vladimir Antyufeyev, kurš bija atbildīgs par separātistu “pārvaldības” darbībām, ko veikusi tā sauktā Doņeckas Tautas Republikas valdība. Tādējādi viņš ir atbalstījis darbības un politiku, kas grauj Ukrainas teritoriālo integritāti, suverenitāti un neatkarību.

                           12.9.2014.

                           126.

                              Dmitry Aleksandrovich SEMYONOV

                              Dmitrii Aleksandrovich SEMENOV

                           (Дмитрий Александрович СЕМЕНОВ)

                           Dzimums: vīrietis
                           Dzimšanas datums: 1.6.1977.
                           Dzimšanas vieta: Krievijas Federācija

                           Bijušais tā dēvētās Luhanskas Tautas Republikas “premjerministra vietnieks finanšu lietās”.
                           Uzņemoties un pildot minētos pienākumus, viņš ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējis situāciju Ukrainā.
                           Joprojām aktīvi atbalsta LNR separātistu struktūras.

                           29.11.2014.

                           130.

                              Ihor Vladymyrovych KOSTENOK (jeb Igor Vladimirovich KOSTENOK)
                           (Игорь Владимирович КОСТЕНОК)

                           Dzimums: vīrietis
                           Dzimšanas datums: 15.3.1961.
                           Dzimšanas vieta: Vodyanske, Dobropillia Rayon, Donetsk oblast

                           Водянское, Добропольский район Донецкой области

                           Bijušais tā dēvētais “Doņeckas Tautas Republikas” izglītības ministrs.
                           Tādēļ viņš, uzņemoties un pildot minētos pienākumus, ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējis situāciju Ukrainā.
                           Patlaban strādā Doņeckas Vadības un civildienesta akadēmijā tā dēvētā “Doņeckas Tautas Republikas” vadītāja pakļautībā.

                           29.11.2014.

                           132.

                              Vladyslav Mykolayovych DEYNEGO (jeb Vladislav Nikolayevich DEYNEGO)
                           (Владислав Миколайович ДЕЙНЕГО)
                           (Владислав Николаевич ДЕЙНЕГО)

                           Dzimums: vīrietis
                           Dzimšanas datums: 12.3.1964.
                           Dzimšanas vieta: Romny, Sumy oblast

                           Pомны, Сумская область

                           Bijušais tā dēvētās Luhanskas Tautas Republikas Tautas padomes “vadītāja vietnieks”.
                           Tādēļ viņš, uzņemoties un pildot minētos pienākumus, ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējis situāciju Ukrainā.
                           Patlaban viņš ir tā dēvētās Luhanskas Tautas Republikas tā sauktais ārlietu ministra pienākumu izpildītājs.

                           29.11.2014.

                           137.

                              Eduard Aleksandrovich BASURIN ( Эдуард Александрович БАСУРИН)

                              Eduard Oleksandrovych BASURIN (Едуард Олександрович БАСУРIН)

                           Dzimums: vīrietis
                           Dzimšanas datums: 27.6.1966.
                           Dzimšanas vieta: Donetsk

                           Bijusī tā dēvētās Luhanskas Tautas Republikas “Tautas zemessardzes” (“People's Militia”) runaspersona un vadītāja vietnieks.
                           Tādēļ viņš, uzņemoties un pildot minētos pienākumus, ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējis situāciju Ukrainā.

                           16.2.2015.

                           138.

                              Alexandr Vasilievich SHUBIN

                           (Александр Васильевич ШУБИН)

                           Dzimums: vīrietis
                           Dzimšanas datums: 20.5.1972. vai 30.5.1972.
                           Dzimšanas vieta: Luhansk

                           Bijušais nelikumīgās tā sauktās Luhanskas Tautas Republikas tā dēvētais tieslietu ministrs. Bijušais tā sauktās Luhanskas Tautas Republikas Centrālās vēlēšanu komisijas priekšsēdētājs.
                           Tādēļ viņš, uzņemoties un pildot minētos pienākumus, ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējis situāciju Ukrainā.
                           Atlaists no tā sauktās Luhanskas Tautas Republikas Centrālās vēlēšanu komisijas priekšsēdētāja amata 2018. gada jūnijā.
                           Viņš turpina atbalstīt un leģitimēt separātistu politiku.

                           16.2.2015.

                           140.

                              Sergey Yurevich IGNATOV (jeb KUZOVLEV, jeb TAMBOV)
                           (Сергей Юрьевич ИГНАТОВ jeb КУЗОВЛЕВ, jeb ТAMБOB)

                           Dzimums: vīrietis
                           Dzimšanas datums: 7.1.1967.
                           Dzimšanas vieta: Michurinsk, Tambov oblast

                           Мичуринск, Тамбовская область

                           Bijušais tā dēvētais “Luhanskas Tautas Republikas Tautas zemessardzes” virspavēlnieks.
                           Tādēļ viņš, uzņemoties un pildot minētos pienākumus, ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējis situāciju Ukrainā.
                           Bijušais Krievijas Bruņoto spēku 8. armijas komandieris. Krievijas Dienvidu militārā apgabala štāba priekšnieks un pirmais komandiera vietnieks.

                           16.2.2015.

                           142.

                              Aleksandr Yurievich TIMOFEEV

                           (Александр Юрьевич ТИМОФЕЕВ)

                              Oleksandr Yuriyovych TYMOFEYEV

                           (Олександр Юрiйович ТИМОФЕЄВ)

                           Dzimums: vīrietis
                           Dzimšanas datums: 15.5.1971.
                           Dzimšanas vieta: Nevinnomyssk, Stavropol Krai

                           Невинномысск, Ставропольский край

                           Bijušais tā dēvētais “Doņeckas Tautas Republikas” finanšu un nodokļu ministrs.
                           Tādēļ viņš, uzņemoties un pildot minētos pienākumus, ir aktīvi atbalstījis darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējis situāciju Ukrainā.
                           Atlaists no tā sauktā finanšu un nodokļu ministra amata 2018. gada septembrī. Joprojām aktīvi atbalsta separātistu darbības vai politiku.

                           16.2.2015.

                           145.

                              Olga Igorevna BESEDINA

                           (Ольга Игоревна БЕСЕДИНА)

                              Olha Ihorivna BESEDINA

                           (Ольга Iгорiвна БЕСЕДIНА)

                           Dzimums: sieviete
                           Dzimšanas datums: 10.12.1976.
                           Dzimšanas vieta: Luhansk

                           Bijusī tā sauktās Luhanskas Tautas Republikas tā dēvētā ekonomiskās attīstības un tirdzniecības ministre.
                           Tādēļ viņa, uzņemoties un pildot minētos pienākumus, ir aktīvi atbalstījusi darbības un politiku, ar ko tiek grauta Ukrainas teritoriālā integritāte, suverenitāte un neatkarība, un vēl vairāk destabilizējusi situāciju Ukrainā.
                           Bijusī “Luhanskas administrācijas” vadītāja biroja Ārlietu ekonomikas departamenta vadītāja.

                           16.2.2015.

                           160.

                              Sergey Anatolevich TOPOR-GILKA

                           (Сергей Анатольевич ТОПОР-ГИЛКА)

                           Dzimums: vīrietis
                           Sabiedrības OAO “VO TPE” ģenerāldirektors līdz tās maksātnespējai, OOO “VO TPE” ģenerāldirektors
                           Dzimšanas datums: 17.2.1970.

                              OAO “VO TPE” ģenerāldirektora amatā viņš risināja sarunas ar Siemens Gas Turbine Technologies OOO par gāzes turbīnu iegādi un piegādi Krievijas Federācijas Krasnodaras (Krasnodar) reģiona Taman elektrostacijai. Vēlāk kā OOO “VO TPE” ģenerāldirektors viņš bija atbildīgs par gāzes turbīnu nogādāšanu uz Krimu un par Balaklava un Tavricheskaya termoelektrostaciju būvprojekta īstenošanu, kurās turbīnas tika instalētas. Tas palīdz izveidot neatkarīgu Krimas un Sevastopoles elektroapgādi, tādējādi atbalstot to atdalīšanu no Ukrainas, un grauj Ukrainas teritoriālo integritāti, suverenitāti un neatkarību.

                           4.8.2017.

                           164.

                              Aleksandr Yurevich PETUKHOV /

                              Aleksandr Yurievich PETUKHOV

                           (Александр Юрьевич ПЕТУХОВ)

                              Oleksandr Yuriyovych PIETUKHOV

                           (Олександр Юрiйович ПЄТУХОВ)

                           Dzimums: vīrietis
                           Dzimšanas datums: 17.7.1970.

                           Bijušais Sevastopoles vēlēšanu komisijas priekšsēdētājs. Pildot šos pienākumus, viņš piedalījās Krievijas prezidenta 2018. gada 18. marta vēlēšanu rīkošanā nelikumīgi anektētajā Krimā un Sevastopolē un tādējādi aktīvi atbalstīja un īstenoja politiku, ar ko tiek grauta Ukrainas teritoriālā integritāte, suverenitāte un neatkarība.
                           Maskavas reģiona galvenais federālais inspektors.

                           14.5.2018.

                           167.

                              Olga Valerievna POZDNYAKOVA / Olga Valeryevna POZDNYAKOVA

                           (Ольга Валерьевна ПОЗДНЯКОВА)

                              Olga Valeriyivna POZDNYAKOVA

                           (Ольга Валеріївна ПОЗДНЯКОВА)

                           Dzimums: sieviete
                           Dzimšanas datums: 30.3.1982.
                           Dzimšanas vieta: Shakhty, Rostov Oblast, PSRS

                           Bijusī tā dēvētās Doņeckas Tautas Republikas Centrālās vēlēšanu komisijas “priekšsēdētāja”. Pildot šos pienākumus, viņa piedalījās tā dēvēto 2018. gada 11. novembra vēlēšanu rīkošanā tā dēvētajā Doņeckas Tautas Republikā un tādējādi ir aktīvi atbalstījusi un īstenojusi darbības un politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizējusi situāciju Ukrainā.
                           Iekšlietu politikas direktorāta vadītāja tā dēvētā Doņeckas Tautas Republikas vadītāja administrācijā.

                           10.12.2018.

                           173.

                              Vladimir Yurievich VYSOTSKIY

                           (Владимир Юрьевич ВЫСОЦКИЙ)

                              Volodymyr Yuriyovych VYSOTSKYI

                           (Володимир Юрійович ВИСОЦЬКИЙ)

                           Dzimums: vīrietis
                           Dzimšanas datums: 7.4.1985.
                           Dzimšanas vieta: Krimas Autonomā Republika

                           Bijušais tā dēvētās Doņeckas Tautas Republikas Centrālās vēlēšanu komisijas “sekretārs”. Pildot šos pienākumus, viņš piedalījās tā dēvēto 2018. gada 11. novembra vēlēšanu rīkošanā tā dēvētajā Doņeckas Tautas Republikā un tādējādi ir aktīvi atbalstījis un īstenojis darbības un politiku, kas grauj Ukrainas teritoriālo integritāti, suverenitāti un neatkarību, un vēl vairāk destabilizējis situāciju Ukrainā.
                           Tā dēvētās Doņeckas Tautas Republikas “Centrālās vēlēšanu komisijas” vadītāja vietas izpildītājs.

                           10.12.2018.”

            Vienības

                           Vārds

                           Identifikācijas informācija

                           Pamatojums

                           Sarakstā iekļaušanas datums

                           “6.

                              International Union of Public Associations “Great Don Army” (Starptautiskā Sabiedrisko organizāciju savienība “Great Don Army”)

                              Международный Союз Общественных Объединений “Всевеликое Войско Донское”

                           Oficiāla informācija:
                           http://xn--80aaaajfjszd7a3b0e.xn--p1ai/
                           http://xn----7sbabalgku2ad1b5b2e.xn--p1ai/
                           Tālruņa numurs:
                           +7-8-908-178-65-57
                           Sociālie mediji: Cossack National Guard http://vk.com/kazak_nac_guard
                           Adrese: 346465 Russia, Rostov Region, October District, St Zaplavskaya, Str Shosseynaya 1

                           Otra adrese: Voroshilovskiy Prospekt 12/85-87/13, Rostov-on-Don

                           Svītrota no reģistra 2017. gadā.

                           “Great Don army” izveidoja “Cossack National Guard”, kas ir atbildīga par cīņu pret Ukrainas valdības spēkiem Ukrainas austrumu daļā, tādējādi graujot Ukrainas teritoriālo integritāti, suverenitāti un neatkarību, kā arī apdraudot Ukrainas stabilitāti un drošību.
                           Saistīta ar Nikolay Kozitsyn kungu, kas ir kazaku spēku komandieris un ir atbildīgs par to separātistu komandēšanu Ukrainas austrumu daļā, kuri cīnās pret Ukrainas valdības spēkiem.

                           25.7.2014.

                           9.

                           Tā dēvētā
                           “Army of the Southeast”
                           “Армии Юго-Востока”

                           Sociālie mediji:
                           https://vk.com/sigma_orel

                           Nelikumīgs bruņots separātistu grupējums, kuru uzskata par vienu no svarīgākajiem Ukrainas austrumu daļā.
                           Atbildīgs par Drošības dienesta ēkas ieņemšanu Luhanskas reģionā.
                           Saistīts ar Valeriy BOLOTOV kungu, kurš ir iekļauts sarakstā kā viens no grupējuma līderiem.
                           Saistīts ar Vasyl NIKITIN kungu, kas ir atbildīgs par tā dēvētās Luhanskas Tautas republikas valdības separātistu “pārvaldības” darbībām.

                           25.7.2014.

                           10.

                           Tā dēvētā

                              Donbas People's Militia /
                           “Нарoдное oпoлчéние Дoнбáсса” (“Donbasa Tautas zemessardze”)

                           Sociālie mediji:
                           http://vk.com/polkdonbassa
                           +38-099-445-63-78;
                           +38-063-688-60-01;
                           +38-067-145-14-99;
                           +38-094-912-96-60;
                           +38-062-213-26-60
                           E-pasts: voenkom.dnr@mail.ru
                           vknovoros@yandex.ru
                           mobilisation@novorossia.co
                           polkdonbassa@mail.ru
                           Brīvprātīgo tālruņi Krievijā:
                           +7 499 709-89-06
                           vai e-pasts: novoross24@mail.ru
                           Adrese: Donetsk Prospect Zasyadko.13

                           Nelikumīgs bruņotu separātistu grupējums, kas ir atbildīgs par cīņu pret Ukrainas valdības spēkiem Ukrainas austrumu daļā, tādējādi apdraudot Ukrainas stabilitāti un drošību; kaujinieku grupējums 2014. gada aprīlī Ukrainas austrumu daļā pārņēma savā kontrolē vairākas valdības ēkas, tādējādi graujot Ukrainas teritoriālo integritāti, suverenitāti un neatkarību. Tas ir saistīts ar Pavel Gubarev kungu, kurš ir atbildīgs par reģionālās valdības ēkas ieņemšanu Doņeckā kopā ar prokrieviskiem spēkiem, un ir sevi pasludinājis par “tautas gubernatoru”.

                           25.7.2014.

                           13.

                              State Unitary Enterprise of the City of Sevastopol, “Sevastopol seaport” (Sevastopoles pilsētas valsts unitārais uzņēmums “Sevastopol seaport”)

                              ГУП ГС“Севастопольский морской порт”
                           (agrākais nosaukums – valsts uzņēmums “Sevastopol commercial seaport”

                              Государственное предприятие“Севастопольский морской торговьй порт”

                              Gosudarstvenoye predpriyatiye “Sevastopolski morskoy torgovy port”)

                              Nakhimov Square 5, 299011 Sevastopol

                           (пл. Нахимова, 5, г. Севастополь, 299011)
                           Kods: 1149204004707

                           Vienības īpašumtiesības tika nodotas pretēji Ukrainas tiesību aktiem. “Krimas Parlaments”17.3.2014. pieņēma rezolūciju Nr. 1757-6/14 “Par dažu Ukrainas infrastruktūras un lauksaimniecības ministrijām piederošu uzņēmumu nacionalizāciju”, ar ko “Krimas Republikas” vārdā paziņo par valsts uzņēmumam “Sevastopol commercial seaport” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas. Tirdzniecības apjoma ziņā tā ir lielākā komerciālā jūras osta Krimā. Pārreģistrēts 6.6.2014. kā State Unitary Enterprise of the City of Sevastopol “Sevastopol seaport” (Государственное унитарное предприятие города Севастополя“Севастопольский морской порт”). Dibinātājs: Sevastopoles pārvalde (Правительство Севастополя).

                           25.7.2014.

                           15.

                              State Unitary Enterprise of the “Republic of Crimea”“Universal-Avia” (“Krimas Republikas” valsts unitārais uzņēmums “Universal-Avia”)

                              Государственное унитарное предприятие Республики Крым“Универсал-Авиа”
                           (agrākais nosaukums – valsts uzņēmums Universal-Avia

                              Государственное предприятие“Универсал-Авиа”

                              Gosudarstvenoye predpriyatiye “Universal-Avia”)

                              Aeroflotskaya Street 5, 295021, Simferopol

                              ул. Аэрофлотская, дом 5, 295021, г. Симферополь

                           Tālr.: 24-80-89, 8 (978) 719-55-30
                           unavia_omts@mail.ru

                           Vienības īpašumtiesības tika nodotas pretēji Ukrainas tiesību aktiem. “Krimas Parlamenta prezidijs”24.3.2014. pieņēma lēmumu “Par valsts uzņēmumu “Gosudarstvenoye predpriyatiye Universal-Avia” (“О Государственном предприятии “Универсал-Авиа””)” Nr. 1794- 6/14, ar ko “Krimas Republikas” vārdā paziņo par valsts uzņēmumam “Universal-Avia” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas. Pārreģistrēts 15.1.2015. kā State Unitary Enterprise of the “Republic of Crimea”“Universal-Avia” (Государственное унитарное предприятие Республики Крым“Универсал-Авиа”). Dibinātājs: “Krimas Republikas” Transporta ministrija (Министерство транспорта Республики Крым).

                           25.7.2014.

                           16.

                              Federal State Budgetary Enterprise “Sanatorium Nizhnyaya Oreanda” of the Administration of the President of the Russian Federation (Federāls Krievijas Federācijas prezidenta administrācijas valsts budžeta uzņēmums “Sanatorium Nizhnyaya Oreanda”)
                           (agrākais nosaukums – sanatorija “Nizhnyaya Oreanda” /

                              Санаторий“Нижняя Ореанда”)

                              Resort “Nizhnyaya Oreanda”, 298658, Yalta, Oreanda

                           (298658, г. Ялта, пгт. Ореанда, Санаторий“Нижняя Ореанда”)
                           marketing@oreanda-resort.ru
                           + 7 (3654) 31-25-48

                           Vienības īpašumtiesības tika nodotas pretēji Ukrainas tiesību aktiem. “Krimas Parlamenta prezidijs”2014. gada 21. martā pieņēma lēmumu “Par sanatoriju un kūrortu asociācijas izveides jautājumiem” Nr. 1767-6/14, ar ko “Krimas Republikas” vārdā paziņo par sanatorijai “Nizhnyaya Oreanda” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas. Pārreģistrēts 2014. gada 9. oktobrī kā Federal State Budgetary Enterprise “Sanatorium Nizhnyaya Oreanda” of the Administration of the President of the Russian Federation (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ“САНАТОРИЙ“НИЖНЯЯ ОРЕАНДА”ПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ”). Dibinātājs: Krievijas Federācijas prezidenta administrācija (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                           25.7.2014.

                           18.

                              State Unitary Enterprise of the “Republic of Crimea”“Production-Agrarian Union “Massandra”” (“Krimas Republikas” valsts unitārais uzņēmums “Production-Agrarian Union “Massandra””)

                              Государственное унитарное предприятие Республики Крым“Производственно-аграрное объединение“Массандра””

                              Gosudarstvennoye unitarnoe predpriyatiye Respubliki Krym Proizvodstvenno agrarnoye obyedinenye Massandra

                           (iepriekšējais nosaukums – federāls Krievijas Federācijas prezidenta administrācijas valsts budžeta uzņēmums “Production-Agrarian Union Massandra”
                           “Производственно-аграрное объединение“Массандра”Управления делами Президента Российской Федерации”
                           Valsts koncerns “National Association of producers Massandra”

                              Национальное производственно-аграрное объединение“Массандра”

                              Nacionalnoye proizvodstvenno agrarnoye obyedinenye Massandra)

                              298650, Crimea, Yalta, Massandra, str. Vinodela Egorova 9.

                                       298650, Крым, г. Ялта,

                                          пгт. Массандра,

                                          ул. Винодела Егорова, д. 9

                                 Tīmekļa vietne: http://massandra.su

                           Vienības īpašumtiesības tika nodotas pretēji Ukrainas tiesību aktiem. 2014. gada 9. aprīlī“Krimas Parlamenta prezidijs” pieņēma lēmumu Nr. 1991-6/14 “Par grozījumiem “Krimas Republikas”” Valsts padomes 2014. gada 26. marta rezolūcijā Nr. 1836-6/14 “Par “Krimas Republikas” teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts koncerna “National Association of producers Massandra” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas. Pārreģistrēts 1.8.2014. kā Federal State Budgetary Enterprise “Proizvodstvenno agrarnoye obyedinenye “Massandra”” of the Administration of the President of the Russian Federation (Федеральное государственное унитарное предприятие“Производственно-аграрное объединение“Массандра”Управления делами Президента Российской Федерации”).
                           Dibinātājs: Krievijas Federācijas prezidenta administrācija (Управление делами Президента Российской Федерации).
                           Pārreģistrēts 1.4.2019. kā State Unitary Enterprise of the “Republic of Crimea”“Production-Agrarian Union “Massandra””.

                           25.7.2014.

                           24.

                           Doņeckas Republika
                           (sabiedriska organizācija)

                              Донецкая республика

                           Oficiāla informācija:
                           http://oddr.info/
                           orgotdel@oddr.info
                           Adrese: Donetsk, Universitetskaya 19

                              г. Донецк, ул. Университетская, дом 19

                           Sabiedriska “organizācija”, kas izvirzīja kandidātus tā dēvētās Doņeckas Tautas Republikas tā dēvētajām 2014. gada 2. novembra un 2018. gada 11. novembra vēlēšanām. Šīs “vēlēšanas” ir Ukrainas tiesību aktu pārkāpums, un tādēļ tās ir nelikumīgas.
                           Tādēļ tā, oficiāli piedaloties nelikumīgajās “vēlēšanās”, ir aktīvi atbalstījusi darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā. To dibināja Andriy PURGIN un vadīja Alexander ZAKHARCHENKO. 2018. gadā Denis PUSHYLIN tika izvirzīts par kandidātu tā dēvētās Doņeckas Tautas Republikas “vadītāja” amatam.

                           29.11.2014.

                           27.

                              People's Union (Narodny Soyuz)

                              Народный союз

                           Svītrota no reģistra 2018. gadā.

                           Sabiedriska “organizācija”, kas izvirzīja kandidātus tā dēvētās Luhanskas tautas republikas tā dēvētajām 2014. gada 2. novembra vēlēšanām. Šīs “vēlēšanas” ir Ukrainas tiesību aktu pārkāpums, un tādēļ tās ir nelikumīgas.
                           Tādēļ tā, oficiāli piedaloties nelikumīgajās “vēlēšanās”, ir aktīvi atbalstījusi darbības un politiku, ar ko tiek grauta Ukrainas teritoriālā integritāte, suverenitāte un neatkarība un kas turpina destabilizēt situāciju Ukrainā.

                           29.11.2014.

                           29.

                              Cossack National Guard

                              Казачья Национальная Гвардия

                           http://казакнацгвард.рф/
                           https://vk.com/kazak_nac_guard

                           Bruņots separātistu grupējums, kas ir aktīvi atbalstījis darbības, ar kurām tiek grauta Ukrainas teritoriālā integritāte, suverenitāte un neatkarība un kuras turpina destabilizēt situāciju Ukrainā.
                           Tā komandieris ir sarakstā iekļautais Nikolay KOZITSYN, ar kuru tādējādi minētā grupa ir saistīta.
                           Kā ziņo, tas ir tā dēvētā “Luhanskas Tautas Republikas” 2. armijas korpusa daļa.

                           16.2.2015.

                           30.

                              Sparta battalion

                              Батальон“Спарта”

                           Bruņots separātistu grupējums, kas ir aktīvi atbalstījis darbības, ar kurām tiek grauta Ukrainas teritoriālā integritāte, suverenitāte un neatkarība un kuras turpina destabilizēt situāciju Ukrainā.
                           Tas ir tā dēvētā “Doņeckas Tautas Republikas” 1. armijas korpusa daļa. To dēvē arī par militāro vienību 08806 un par “Gvardeysky” bataljonu. 2017. gada novembrī šī vienība tika nosaukta nogalinātā separātistu militārā komandiera Arsen Pavlov (jeb Motorola) vārdā.

                           16.2.2015.

                           34.

                              Oplot battalion

                              Батальон“Оплот”

                           Sociālie mediji:
                           http://vk.com/oplot_info

                           Bruņots separātistu grupējums, kas ir aktīvi atbalstījis darbības, ar kurām tiek grauta Ukrainas teritoriālā integritāte, suverenitāte un neatkarība un kuras turpina destabilizēt situāciju Ukrainā.
                           To dēvē arī par 5th Separate Motor Rifle Brigade, kuru kopš 2018. gada oktobra dēvē arī Alexander Zakharchenko vārdā. Kā ziņo, tas ir tā dēvētā “Doņeckas Tautas Republikas” 1. armijas korpusa daļa.

                           16.2.2015.

                           35.

                              Kalmius battalion

                              Батальон“Кальмиус”

                           Bruņots separātistu grupējums, kas ir aktīvi atbalstījis darbības, ar kurām tiek grauta Ukrainas teritoriālā integritāte, suverenitāte un neatkarība un kuras turpina destabilizēt situāciju Ukrainā.
                           To dēvē arī par Separate Artillery Brigade, kas ir tā dēvētā “Doņeckas Tautas Republikas” 1. armijas korpusa daļa.

                           16.2.2015.

                           37.

                              Movement“Novorossiya”of Igor STRELKOV

                              Движение“Новороссия”Игоря СТРЕЛКОВА

                           http://novorossia.pro/
                           info@clubnb.ru

                           Kustība “Novorossiya” / “New Russia” tika izveidota 2014. gada novembrī Krievijā, un to vada Krievijas virsnieks Igor Strelkov/Girkin (identificēts kā Krievijas Federācijas Bruņoto spēku Ģenerālštāba Galvenās izlūkošanas pārvaldes (GRU) darbinieks).
                           Saskaņā ar tās noteiktajiem mērķiem tās nolūks ir sniegt vispusīgu un efektīvu atbalstu “Novorossiya”, tostarp palīdzot kaujiniekiem cīnīties Ukrainas austrumu daļā, tādējādi atbalstot politiku, ar ko tiek grauta Ukrainas teritoriālā integritāte, suverenitāte un neatkarība.
                           Saistīta ar personu, kura iekļauta sarakstā saistībā ar Ukrainas teritoriālās integritātes graušanu.

                           16.2.2015.

                           38.

                              OAO “VO Technopromexport” (OAO “VO TPE”)

                           jeb Open Joint Stock Company “Foreign Economic Association”“Technopromexport”

                              Открытое акционерное общество Внешнеэкономическое объединение Технопромэкспорт

                           Adrese: 119019, Moscow, Novyi Arbat str., 15, building 2

                           Reģistrācijas datums: 27.7.1992.
                           Valsts reģistrācijas numurs: 1067746244026
                           Nodokļu reģistrācijas numurs: 7705713236
                           Norit bankrota procedūra.

                           Kā Siemens Gas Turbine Technologies līgumslēdzēja OOO, OAO “VO TPE” iegādājās gāzes turbīnas, kuras bija paredzētas Krievijas Federācijas Krasnodaras reģiona Taman elektrostacijai, un kā līgumslēdzēja tā ir atbildīga par gāzes turbīnu nogādāšanu OOO “VO TPE”, no kurienes tās savukārt tika nogādātas instalācijai Krimā. Tas palīdz izveidot neatkarīgu Krimas un Sevastopoles elektroapgādi, tādējādi atbalstot to atdalīšanu no Ukrainas, un grauj Ukrainas teritoriālo integritāti, suverenitāti un neatkarību.

                           4.8.2017.

                           39.

                              OOO “VO Technopromexport” (OOO “VO TPE”)

                           jeb Limited Liability Company “Foreign Economic Association”“Technopromexport”

                              Общество с ограниченной ответственностью“Внешнеэкономическое объединение Технопромэкспорт”

                           Adrese: 119019, Moscow, Novyi Arbat str., 15, building 2

                           Reģistrācijas datums: 8.5.2014.
                           Valsts reģistrācijas numurs: 1147746527279
                           Nodokļu reģistrācijas numurs: 7704863782e

                           To gāzes turbīnu īpašniece, kuras Siemens Gas Turbine Technologies OOO sākotnēji piegādāja OAO “VO TPE”. OOO “VO TPE” gāzes turbīnas nogādāja instalācijai Krimā. Tas palīdz izveidot neatkarīgu Krimas un Sevastopoles elektroapgādi, tādējādi atbalstot to atdalīšanu no Ukrainas, un grauj Ukrainas teritoriālo integritāti, suverenitāti un neatkarību.
                           Tā ir atbildīga par Balaklava un Tavricheskaya termoelektrostaciju būvprojekta īstenošanu, kurās turbīnas tika instalētas.

                           4.8.2017.

                           41.

                              “State Unitary Enterprise of the Crimean Republic “Crimean Sea Ports”” (“Krimas Republikas” valsts unitārais uzņēmums “Crimean Sea Ports”)
                           (“Государственное унитарное предприятие Республики Крым“Крымские морские порты””), tostarp filiāles:

                                       —

                                          Feodosia Commercial Port,

                                       —

                                          Kerch Ferry,

                                       —

                                          Kerch Commercial Port.

                                          28 Kirova Street

                                          Kerch 298312

                                          Crimea

                                 (298312, Крым, гор. Керчь, ул. Кирова, дом 28)
                           info@crimeaport.ru

                           “Krimas Parlaments”2014. gada 17. martā pieņēma rezolūciju Nr. 1757-6/14 “Par dažu Ukrainas Infrastruktūras un Lauksaimniecības ministrijām piederošu uzņēmumu nacionalizāciju” un 2014. gada 26. martā – rezolūciju Nr. 1865-6/14 “Par valsts uzņēmumu “Crimean Sea Ports”” (“О Государственном предприятии“Крымские морские порты””), ar ko “Krimas Republikas” vārdā paziņo par vairākiem uzņēmumā “State Unitary Enterprise of the Crimean Republic “Crimean Sea Ports”” apvienotiem valsts uzņēmumiem piederošu aktīvu apropriāciju. Tādējādi Krimas “varas iestādes” minētos uzņēmumus ir faktiski konfiscējušas, un nelikumīgā īpašumtiesību nodošanā ieguvējs ir “Crimean Sea Ports”.

                           16.9.2017.

                           43.

                              PJSC Mostotrest

                              ПАО Мостотрест

                           Adrese:

                                          6 Barklaya street,

                                          Bld. 5 Moscow,

                                          121087 Russia

                                 mostro@mostro.ru

                              PJSC Mostotrest, izmantojot sava valsts līgumu par tilta uzturēšanu, ir aktīvi piedalījies Kerčas tilta (Kerch Bridge) būvniecībā, ar kura palīdzību Krievija tiek savienota ar nelikumīgi anektēto Krimas pussalu. Turklāt tā atrodas tādas fiziskas personas (Arkady Rotenberg) īpašumā, kura jau ir iekļauta sarakstā par darbībām, ar kurām tiek grauta Ukrainas suverenitāte (šā pielikuma persona Nr. 92). Tādēļ šī sabiedrība atbalsta to, ka nelikumīgi anektētā Krimas pussalas tiek konsolidēta ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.

                           45.

                              Stroygazmontazh Corporation (SGM Group)

                              ООО Стройгазмонтаж

                           (груп СГМ)

                           Adrese:

                                          Prospect Vernadskogo 53

                                          Moscow,

                                          119415 Russia

                                 Tīmekļa vietne: www.ooosgm.com
                           info@ooosgm.ru

                              Stroygazmontazh Corporation (SGM Group), izmantojot sava valsts līgumu par tilta būvi, ir aktīvi piedalījies Kerčas tilta (Kerch Bridge) būvniecībā, ar kura palīdzību Krievija tiek savienota ar nelikumīgi anektēto Krimas pussalu.
                           Turklāt tā atrodas tādas fiziskas personas (Arkady Rotenberg) īpašumā, kura jau ir iekļauta sarakstā par darbībām, ar kurām tiek grauta Ukrainas suverenitāte (šā pielikuma persona Nr. 92). Tādēļ šī sabiedrība atbalsta to, ka nelikumīgi anektētā Krimas pussalas tiek konsolidēta ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.”


title: Padomes Lēmums (ES) 2019/1580 (2019. gada 18. jūlijs) par to, lai Eiropas Savienības vārdā parakstītu un provizoriski piemērotu Nolīgumu par laika ierobežojumiem attiecībā uz vienošanos par gaisa kuģu iznomāšanu ar apkalpi starp Eiropas Savienību, Amerikas Savienotajām Valstīm, Islandi un Norvēģijas Karalisti

text:
                  25.9.2019

                  LV

                  Eiropas Savienības Oficiālais Vēstnesis

                  L 245/1

         PADOMES LĒMUMS (ES) 2019/1580
         (2019. gada 18. jūlijs)
         par to, lai Eiropas Savienības vārdā parakstītu un provizoriski piemērotu Nolīgumu par laika ierobežojumiem attiecībā uz vienošanos par gaisa kuģu iznomāšanu ar apkalpi starp Eiropas Savienību, Amerikas Savienotajām Valstīm, Islandi un Norvēģijas Karalisti
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padome 2017. gada 11. maijā pilnvaroja Komisiju sākt sarunas ar Amerikas Savienotajām Valstīm, Islandi un Norvēģijas Karalisti par Nolīgumu par laika ierobežojumiem attiecībā uz vienošanos par gaisa kuģu iznomāšanu ar apkalpi (“nolīgums”). Sarunas sekmīgi noslēdzās ar nolīguma parafēšanu 2019. gada 8. martā.

                     (2)

                     Nolīgums būtu jāparaksta un japiemēro provizoriski, kamēr tiek pabeigtas procedūras, lai tas stātos spēkā,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Nolīgumu par laika ierobežojumiem attiecībā uz vienošanos par gaisa kuģu iznomāšanu ar apkalpi starp Eiropas Savienību, Amerikas Savienotajām Valstīm, Islandi un Norvēģijas Karalisti, kā arī Kopīgo deklarāciju, kas ir tā neatņemama sastāvdaļa, ņemot vērā tā noslēgšanu.
            Nolīguma teksts kopā ar Apspriešanās memorandu ir pievienots šim lēmumam.

            2. pants
            Nolīguma parakstīšana notiek angļu valodā. Ievērojot Savienības tiesību aktus, Savienība nolīgumu ir sagatavojusi arī bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā. Nolīguma teksts šajās papildu valodās būtu jāautentificē, Pusēm veicot vēstuļu apmaiņu. Visām autentificētajām versijām ir vienāds juridisks spēks.

            3. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt parakstīt nolīgumu.

            4. pants
            Nolīgumu piemēro provizoriski no tā parakstīšanas dienas (1), kamēr tiek pabeigtas procedūras, lai tas stātos spēkā.

            5. pants
            Šis lēmums stājas spēkā tā pieņemšanas dienā.

            Briselē, 2019. gada 18. jūlijā

                  Padomes vārdā –

                  priekšsēdētāja

               T. TUPPURAINEN

            (1)  Dienu, no kuras nolīgumu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2019/1581 (2019. gada 16. septembris) par to, lai saistībā ar Pušu konferences trīspadsmito sanāksmi Eiropas Savienības vārdā iesniegtu priekšlikumus grozījumiem Konvencijas par migrējošo savvaļas dzīvnieku sugu aizsardzību I un II papildinājumā

text:
                  25.9.2019

                  LV

                  Eiropas Savienības Oficiālais Vēstnesis

                  L 245/7

         PADOMES LĒMUMS (ES) 2019/1581
         (2019. gada 16. septembris)
         par to, lai saistībā ar Pušu konferences trīspadsmito sanāksmi Eiropas Savienības vārdā iesniegtu priekšlikumus grozījumiem Konvencijas par migrējošo savvaļas dzīvnieku sugu aizsardzību I un II papildinājumā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Konvenciju par migrējošo savvaļas dzīvnieku sugu aizsardzību (“Konvencija”) Savienība noslēdza ar Padomes Lēmumu 82/461/EEK (1) un tā stājās spēkā 1983. gada 1. novembrī.

                     (2)

                     Ievērojot Konvencijas XI pantu, Pušu konference var pieņemt grozījumus Konvencijas I un II pielikumā.

                     (3)

                     Pušu konference trīspadsmitajā sanāksmē, kas notiks 2020. gada 15.–22. februārī, var pieņemt šādus grozījumus. Konvencijas sekretariāts ir informējis Konvencijas Puses, ka saskaņā ar Konvencijas XI panta 3. punktu visi grozījumu priekšlikumi ir jāpaziņo līdz 2019. gada 19. septembrim. Savienība, būdama Konvencijas Puse, var iesniegt šādus priekšlikumus.

                     (4)

                     Sugas Tetrax tetrax iekļaušana Konvencijas I papildinājumā un sugu Tetrax tetrax, Galeorhinus galeus un Sphyrna zygaena iekļaušana II papildinājumā būtu zinātniski pamatota un atbilstu Savienības tiesību aktiem, kā arī Savienības saistībām bioloģiskās daudzveidības aizsardzības labad sadarboties starptautiskā līmenī.

                     (5)

                     Tādēļ Savienībai būtu jāiesniedz minētie priekšlikumi grozījumiem Konvencijas I un II papildinājumā. Komisijai priekšlikumi būtu jāpaziņo Konvencijas sekretariātam,

               IR PIEŅĒMUSI ŠO LĒMUMU.

            1. pants

               1.   Saistībā ar Konvencijas par migrējošo savvaļas dzīvnieku sugu aizsardzību Pušu konferences trīspadsmito sanāksmi Savienība iesniedz šādus priekšlikumus:

                           a)

                           grozīt Konvencijas I papildinājumu, lai tajā iekļautu sugu Tetrax tetrax;

                           b)

                           grozīt Konvencijas II papildinājumu, lai tajā iekļautu sugas Tetrax tetrax, Galeorhinus galeus un Sphyrna zygaena.

               2.   Komisija Savienības vārdā 1. punktā minētos priekšlikumus paziņo Konvencijas sekretariātam.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 16. septembrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums 82/461/EEK (1982. gada 24. jūnijs), ar ko noslēdz Konvenciju par migrējošo savvaļas dzīvnieku sugu aizsardzību (OV L 210, 19.7.1982., 10. lpp.).


Komisijas 19.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9458 - CBRE Group, Inc. / Telford Homes plc) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9490 - Volkswagen Financial Services AG / TÜV SÜD AG / Fleet Company GmbH) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)